ရတနသုတ်

ရတနသုတ်

ပဏိဓာနတော ပဋ္ဌာယ တထာ ဂတဿ ဒသ ပါရမိယော, ဒသ ဥပပါရမိယော, ဒသ ပရမတ္ထ ပါရမိယောတိ သမတ္တိံသ ပါရမိယော, ပဉ္စ မဟာပရိစ္စာဂေ, လောကတ္ထစရိယံ ဉာတတ္ထစရိယံ ဗုဒ္ဓတ္ထစရိယန္တိ တိဿော စရိယာယော၊ ပစ္ဆိမဘဝေ ဂဗ္ဘဝေါက္ကန္တိံ၊ ဇာတိံ အဘိနိက္ခမနံ၊ ပဓာနစရိယံ ဗောဓိပလ္လင်္ကေ မာရဝိဇယံ သဗ္ဗညုတညာဏပ္ပဋိဝေဓံ။

ဓမ္မစက္ကပ္ပဝတ္တနံ, နဝ လောကုတ္တရ ဓမ္မေတိ၊ သဗ္ဗေပိ မေ ဗုဒ္ဓဂုဏေ၊ အာဝဇ္ဇေ တွာ ဝေသာ လိယာ တီသု ပါကာရန္တ ရေသု တိယာမရတ္တိံ ပရိတ္တံ ကရောန္တော အာယသ္မာ အာနန္ဒတ္ထေ ရောဝိယ၊ ကာရုညစိတ္တံ ဥပဋ္ဌပေတွာ —

၁။ ဒီပင်္ကရာ ထွတ်ချာသေဌ်နင်း တရားမင်းဧ့ခြေရင်းတော်မှာ ဘုရားဆုကိုတောင်း‌ရေကာလက အစပြုပနာ မြတ်စွာဘုရား ဆည်းပူးခရေ ပါရမီ(၁၀)ပါး၊ ဥပပါရမီ(၁၀)ပါး၊ပရမတ္ထပါရမီ(၁၀)ပါး' အပါး(၃၀)သောပါရမီရို့ကိုလည်းကောင်း၊ စွန့်ခြင်းကြီး(၅)ပါးရို့ကိုလည်းကောင်း၊ လောကဧ့ အကျိုးစီးပွားအလို့ငှာကျင့်ခြင်း၊ ဆွေတော်မျိုးတော်ရို့ဧ့ အကျိုးစီးပွားအလို့ငှာကျင့်ခြင်း၊ ဘုရားဖြစ်ခြင်း အကျိုးငှာကျင့်ခြင်းဆိုရေ စရိယ(၃)ပါးရို့ကိုလည်းကောင်း၊ နောက်ဆုံးဘဝမှာ အမိဝမ်းတွင်း ပဋိသန္ဓေယူတော်မူခြင်း၊ ဖွားမြင်ခြင်း၊ မြတ်တေ တောထွက်ခြင်း၊ ပြင်းစွာ လုံ့လဖြင့် ကမ္မဋ္ဌာန်းအကျင့်ကိုကျင့်ခြင်း၊ ဗောဓိပလ္လင်မှာ မာရ်(၅)ပါးကို အောင်မြင်တော်မူခြင်း၊ သဗ္ဗညုတဉာဏ်ကို ထိုးထွင်းသိမြင်ရဟိခြင်း၊ ဓမ္မစကြာ တရားတော်မြတ်ကို ဟောကြားခြင်းနန့် (၉)ပါးသော လောကုတ္တရာတရားရို့ကို လည်းကောင်း၊ ဤသို့လျှင် မြတ်စွာဘုရားဧ့ ကျေးဇူးတော် ဂုဏ်တော်ရို့ကိုလည်းကောင်း၊ စိတ်နန့် ဆင်ခြင်ပနာ ဝေသာလီပြည်ဧ့ မြို့တံတိုင်း(၃)ထပ်ရို့ဧ့ အကြားရို့မှာ  ညဉ့်သုံးယံ ကာလပတ်လုံး ပရိတ်ရွတ်ဖတ် အရံအတားပြုတော်မူခရေ အရှင်အာနန္ဒာမထေရ်မြတ်ပိုင် (သတ္တဝါတိအပေါ်) သနားကရုဏာစိတ်ထားလျက် ...

၂။ ကောဋီသတသဟဿေသု၊ စက္ကဝါဠေသု ဒေဝတာ။ ယဿာဏံ ပဋိဂ္ဂဏှန္တိ၊ ယဉ္စ ဝေသာလိယာ ပုရေ။

၃။ ရောဂါမနုဿဒုဗ္ဘိက္ခ−သမ္ဘူတံ တိဝိဓံ ဘယံ။ 
ခိပ္ပ မန္တရဓာပေသိ၊ ပရိတ္တံ တံ ဘဏာမဟေ။

၂-၃။ ရတနသုတ်ပရိတ်တော်ဧ့ အာဏာစက်ကို စကြဝဋ္ဌာကုဋေတစ်သိန်း၌ ဟိကက်တေ နတ်အပေါင်းရို့က ခံယူကက်ကုန်၏။ ဒေပရိတ်တော်စွာ ဝေသာလီပြည်မှာ ကျရောက်တေ အနာရောဂါဘေး၊ ဘီလူးဘေး၊ အစာငတ်မွတ်ခေါင်းပါးခြင်းဘေးဆိုရ ဘေးအန္တရာယ်ကြီးသုံးမျိုးကို လျင်မြန်စွာကွယ်ပျောက်စီနိုင်ခ၏။ ‌‌‌‌‌‌‌‌‌‌ဒေဂုအခါမှာ ဒေရတနသုတ်ပရိတ်တော်ကို အကျွန်ရို့ စုပေါင်းရွတ်ဆိုကက်ပါ‌မေ။

၄။ ယာနီဓ ဘူတာနိ သမာဂတာနိ၊
ဘုမ္မာနိ ဝါ ယာနိ ဝ အန္တလိက္ခေ။
သဗ္ဗေဝ ဘူတာ သုမနာ ဘဝန္တု၊
အထောပိ သက္ကစ္စ သုဏန္တု ဘာသိတံ။

၄။ မြေမှာတည်နီကက်တေ ဘုမ္မစိုး၊ ရုက္ခစိုး၊ စတုမဟာရာဇ်၊ တာဝတိံသာနတ်ရို့သည်လည်းကောင်း၊ ကောင်းကင်မှာနီကက်တေ ယာမာ၊ တုသိတာ စရေ နတ်ရို့သည်လည်းကောင်း၊ ဒေပရိတ်ရွတ်ရာ နီရာအရပ်ကို အညီအညွတ် ရောက်ဟိလာကက်ပနာ နတ်ပရိသတ်အားလုံး ဝမ်းမြောက်ဝမ်းသာဖြစ်ကက်ပါကုန်။ မြတ်စွာဘုရားဟောတော်မူခရေ ပရိတ်တရားတော်ကိုလေ့ ရိုသေလေးမြတ်စွာ နာယူကက်ပါကုန်။

၅။ တသ္မာဟိ ဘူတာ နိသာမေထ သဗ္ဗေ၊
မေတ္တံ ကရောထ မာနုသိယာ ပဇာယ။
ဒိဝါ စ ရတ္တော စ ဟရန္တိ ယေ ဗလိံ၊
တသ္မာ ဟိ နေ ရက္ခထ အပ္ပမတ္တာ။

၅။ အိုနတ်အပေါင်းရို့ ဒေနီရာ၌ အညီအညွတ်စည်းဝေးရောက်ဟိနီကက်တေ အသင်နတ်ရို့တိ နားဆင်ကက်ပါကုန်၊ လူရို့စွာ နိန့်ညမပြက် ကြည်ဖြူလေးမြတ်စွာ အသင်နတ်ရို့ကို ပူဇော်ပသမှု ပြုကက်ပါရေ။ ယင်းအတွက်ကြောင့် သင်ရို့စွာ လူတိကို ချစ်ခင်ကက်ပါကုန်၊ မမိန့်မလျော့ စောင့်ရှောက်ကက်ပါကုန်။

၆။ ယံကိဉ္စိ ဝိတ္တံ ဣဓ ဝါ ဟုရံ ဝါ၊
သဂ္ဂေသု ဝါ ယံ ရတနံ ပဏီတံ၊
န နော သမံ အတ္ထိ တထာဂတေန၊
ဣဒမ္ပိ ဗုဒ္ဓေ ရတနံ ပဏီတံ၊
ဧတေန သစ္စေန သုဝတ္ထိ ဟောတု။

၆ ။ လူ့ပြီမှာ ဖြစ်စီ၊ နဂါးပြီ ဂဠုန်ပြီမှာ ဖြစ်စီ၊ နတ်ပြီမှာဖြစ်စီ အမြင့်အမြတ် သတ်မှတ်သုံးဆောင်ကြတေ ဥစ္စာရတနာရို့စွာ ဟိကက်ကုန်၏၊ ယင်းရတနာရို့မှ ဘုရားလို့ဆိုရေ ရတနာနန့်တူရေ ရတနာဆိုစွာ မဟိ‌ပေ၊ မြတ်စွာဘုရားစွာ အရဟံစရေ ဂုဏ်တော်ကျေးဇူးတော်ရို့နန့်ပြည့်စုံရေ ရတနာမြတ် ဖြစ်ပါပေရေ။ ‌‌‌‌‌‌‌ဒေပိုင် မှန်ကန်ရေ သစ္စာစကားကြောင့် သတ္တဝါတိ ဥစ္စာစီးပွား တိုးတက်ချမ်းသာကက်ပါစီသတည်း။

၇။ ခယံ ဝိရာဂံ အမတံ ပဏီတံ၊
ယဒဇ္ဈ ဂါ သကျမုနီ သမာဟိတော။
န တေန ဓမ္မေန သမတ္ထိ ကိဉ္စိ၊
ဣဒမ္ပိ ဓမ္မေ ရတနံ ပဏီတံ၊
ဧတေန သစ္စေန သုဝတ္ထိ ဟောတု။

၇။ သာကီဝင်မင်းတို့ဧ့ အထွတ်ဖြစ်တော်မူရေ မြတ်စွာဘုရားစွာ တည်ကြည်လှရေ သမာဓိစိတ်ဟိ‌ရေအတွက်ကြောင့် ကိလေသာတို့ဧ့ကုန်ရာကင်းရာ မသီရာဖြစ်တေ အမြတ်နိဗ္ဗာန်ကို သိဟိတော်မူလီရေ။ (လောကမှာ) ထိုနိဗ္ဗာန်ဓာတ်မြတ် နန့် နှိုင်းတုစရာ ရတနာတစ်ခုလေ့သင့် မဟိပါချေ၊ နိဗ္ဗာန်စွာ ကိလေသာကုန်စင်ခြင်း စရေဂုဏ်တော်ကြောင့် ရတနာမြတ်ဖြစ်ပါပေ၏၊ ‌‌‌‌‌ဒေပိုင် မှန်ကန်ရေသစ္စာစကားကြောင့် သူတော်တကာ သတ္တဝါများ ဥစ္စာ စီးပွား တိုးတက်ချမ်းသာကက်ပါစီသတည်း။

၈။ ယံ ဗုဒ္ဓသေဋ္ဌော ပရိဝဏ္ဏယီ သုစိံ၊
သမာဓိ မာနန္တရိကည မာဟု။
သမာဓိနာ တေန သမော န ဝိဇ္ဇတိ၊
ဣဒမ္ပိ ဓမ္မေ ရတနံ ပဏီတံ၊
ဧတေန သစ္စေန သုဝတ္ထိ ဟောတု။

၈။ မြတ်စွာဘုရားစွာ အရဟတ္တမဂ်နန့်ယှဉ်ရေ သမာဓိကို ကိလေသာမှ စင်ကြယ်ဧ့လို့ဆိုပနာ ချီးမွမ်းတော်မူ၏၊ မိမိ၏အခြားမဲ့မှာ အကျိုးကို ပီးတတ်ဧ့လို့ ဆိုပနာလေ့ ဟောတော်မူ၏။ ယင်းအရဟတ္တမဂ်သမာဓိနန့် တူမျှရေ သမာဓိစွာ မဟိ၊ ဒေအရဟတ္တမဂ်သမာဓိတရားကသာ လောကီရတနာ အဖြာဖြာရို့ထက် ကောင်းမြတ်တေ ရတနာကြီး ဖြစ်တော်မူ၏။ ဒေပိုင်မှန်စွာဆိုရရေ သစ္စာစကားကြောင့် သတ္တဝါတိအတွက် ဘေးရန်ပျောက်ကင်း ချမ်းသာအီးမြခြင်း ဖြစ်ပါစီသတည်း။

၉။ ယေ ပုဂ္ဂလာ အဋ္ဌ သတံ ပသတ္ထာ၊
စတ္တာရိ ဧတာနိ ယုဂါနိ ဟောန္တိ။
တေ ဒက္ခိဏေယျာ သုဂတဿ သာဝကာ၊
ဧတေသု ဒိန္နာနိ မဟပ္ဖလာနိ။
ဣဒမ္ပိ သံဃေ ရတနံ ပဏီတံ၊
ဧတေန သစ္စေန သုဝတ္တိ ဟောတု။

၉။ ဘုရားအစဟိရေ သူတော်ကောင်းရို့ ချီးမွမ်းအပ်တေ အရိယာပုဂ္ဂိုလ်ရှစ်ယောက်ရို့စွာ အစုံအနီနန့် လေးပါးအစုံရို့ ဖြစ်ကက်ကုန်၏၊ ယင်းအရိယာပုဂ္ဂိုလ်ရို့စွာ မြတ်စွာဘုရားတပည့်သားသာဝက ဖြစ်တော်မူကုန်၏။ မြတ်သောအလှူကို ခံထိုက်တော်မူကုန်၏။ ထိုအရိယာပုဂ္ဂိုလ်ရို့ကို ပီးလှူအပ်တေ အလှူဒါနရို့စွာ များမြတ်တေ အကျိုးဟိကုန်၏။ ဒေအရိယာသင်္ဃာတော်မြတ်ကရာ လောကီရတနာ အဖြာဖြာရို့ထက် ကောင်းမြတ်တေ ရတနာကြီး ဖြစ်တော်မူ၏၊ ဒေပိုင်မှန်စွာဆိုရရေ သစ္စာစကားကြောင့် သတ္တဝါတိအတွက် ဘေးရန်ပျောက်ကင်း ချမ်းသာအီးမြခြင်း ဖြစ်ပါစီသတည်း။

၁၀။ ယေ သုပ္ပယုတ္တာ မနသာ ဒဠှေန၊
နိက္ကာ မိနော ဂေါတမသာသနမှိ။
တေ ပတ္တိပတ္တာ အမတံ ဝိဂယှ၊
လဒ္ဓါ မုဓာ နိဗ္ဗုတိံ ဘုဉ္ဇ မာနာ။
ဣဒမ္ပိ သံဃေ ရတနံ ပဏီတံ၊
ဧတေန သစ္စေန သုဝတ္ထိ ဟောတု။

၁၀။ ဂေါတမမြတ်စွာဘုရား သာသနာတော်မှာ အကြင်ရဟန္တာပုဂ္ဂိုလ်ရို့စွာ မြဲမြံခိုင်ခန့်ရေ စိတ်နန့် အားထုတ်ကက်‌တေအတွက်ကြောင့်  ကိလေသာအလုံးစုံရို့က ထွက်မြောက်တော်မူကုန်၏။ ယင်းရဟန္တာ ပုဂ္ဂိုလ်ရို့စွာ ရပြီးရေ အရဟတ္တဖိုလ်ကို တဖန်ဝင်စားရေအနီနန့် ရကက်ပနာ တစိချေလောက်လေ့ မပျက်မစီးကြရကုန်သည်ဖြစ်ပနာ သီခြင်းကင်းရေ နိဗ္ဗာန်ကို အာရုံပြုပနာ အရဟတ္တဖိုလ်သမာပတ်ချမ်းသာကို ခံစားတော်မူကက်ကုန်၏။ ဒေရဟန္တာ သံဃာတော်မြတ်ကရာ လောကီရတနာ အဖြာဖြာရို့ထက် ကောင်းမြတ်တေ ရတနာကြီးဖြစ်တော်မူ၏။ ‌‌‌‌ဒေပိုင်မှန်စွာဆိုရရေ သစ္စာစကားကြောင့် သတ္တဝါရို့တိအတွက် ဘေးရန်ပျောက်ကင်းချမ်းသာအီးမြခြင်း ဖြစ်ပါစီသတည်း။

၁၁။ ယထိန္ဒခီလော ပထဝိဿိတော သိယာ၊ စတုဗ္ဘိ ဝါတေဟိ အသမ္ပကမ္ပိယော။
တထူပမံ သပ္ပုရိသံ ဝဒါမိ။
ယော အရိယသစ္စာနိ အဝေစ္စ ပဿတိ။
ဣဒမ္ပိ သံဃေ ရတနံ ပဏီတံ၊
ဧတေန သစ္စေန သုဝတ္ထိ ဟောတု။

၁၁။ မြေမှာစိုက်ထူအပ်တေ တံခါးတိုင်စွာ အရပ်လေးမျက်နှာရို့မှ လာရေလီတိကြောင့် မတုန်လှုပ်ရေပိုင် အရိယာသစ္စာတိကို ပညာဖြင့်သက်ဝင်ပနာမြင်ရေ သောတာပန်ပုဂ္ဂိုလ်ကို ထိုတံခါးတိုင်နန့်တူရေလို့ ငါဆို၏။ သင်္ဃာဆိုရေ ဒေရတနာစွာလေ့ အမြတ်ဆုံးဖြစ်၏။ ဒေသစ္စာစကားကြောင့် (သတ္တဝါတိ) ချမ်းသာကက်ပါစီသတည်း။

၁၂။ ယေ အရိယသစ္စာနိ ဝိဘာဝယန္တိ၊
ဂမ္ဘီရပညေန သုဒေသိတာနိ။
ကိဉ္စာပိ တေ ဟောန္တိ ဘုသံ ပမတ္တာ၊
န တေ ဘဝံ အဋ္ဌမ မာဒိယန္တိ။
ဣဒမ္ပိ သံဃေ ရတနံ ပဏီတံ၊
ဧတေန သစ္စေန သုဝတ္ထိ ဟောတု။

၁၂။ အကြင် (သောတာပန်) ပုဂ္ဂိုလ်ရို့စွာ နက်နဲရေဉာဏ်ပညာဟိရေ မြတ်စွာဘုရား ကောင်းစွာဟောကြားအပ်တေ အရိယသစ္စာတိကို ထင်ရှားအောင်ပြုကုန်၏။ ယင်းပုဂ္ဂိုလ်ရို့စွာ ပြင်းထန်စွာ မိန့်လျော့ကက်စီကာမူ ရှစ်ကြိမ်မြောက်ဘဝကို မယူကုန်၊ သင်္ဃာဆိုရ ဒေရတနာစွာလေ့အမြတ်ဆုံးဖြစ်၏။ ‌ဒေသစ္စာစကားကြောင့် (သတ္တဝါတိ) ချမ်းသာကက်ပါစီသတည်း။

၁၃။ သဟာဝဿ ဒဿန သမ္ပဒါယ၊
တယဿု ဓမ္မာ ဇဟိတာ ဘဝန္တိ။
သက္ကာယဒိဋ္ဌီ ဝိစိကိစ္ဆိတဉ္စ၊
သီလဗ္ဗတံ ဝါပိ  ယဒတ္ထိ ကိဉ္စိ။

၁၃။ ယင်းပုဂ္ဂိုလ်စွာ သောတာပတ္တိမဂ်ဉာဏ်ကို ရစွာနန့်တပြိုင်နက်သာ သက္ကာယဒိဋ္ဌိ ဝိစိကိစ္ဆာ သီလဗ္ဗတပရာမာသ ဒေတရားသုံးပါးရို့ကို ပယ်စွန့်အပ်ကုန်၏။ ကိလေသာ စိုးစဉ်းမျှ ရှိစီကာမူ အပါယ်လေးပါးက လွတ်၏။ (အာနန္တရိကကံငါးပါးနှင့် နိယတမိစ္ဆာဒိဋ္ဌိဟူသော) တရားခြောက်ပါးရို့ကို မပြုတော့ပြီ။ သင်္ဃာဆိုရေ ဒေရတနာစွာ‌လေ့အမြတ်ဆုံးဖြစ်၏။ ဒေသစ္စာစကားကြောင့် (သတ္တဝါတိ) ချမ်းသာကက်ပါစီသတည်း။

၁၄။ စတူဟပါယေဟိ စ ဝိပ္ပမုတ္တော၊
ဆစ္စာဘိဌာနာနိ အဘဗ္ဗ ကာတုံ။
ဣဒမ္ပိ သံဃေ ရတနံ ပဏီတံ၊
ဧတေန သစ္စေန သုဝတ္ထိ ဟောတု။

၁၄။ ယင်း သောတာပန် ပုဂ္ဂိုလ်မြတ်စွာ အပါယ်လေးပါးမှ လွတ်လေ၏။ လွန်ကဲရေ အကြောင်း ခြောက်ရပ်တိကိုလည်း မပြုထိုက်တော့ပေ။ ‌‌‌‌‌‌‌‌‌‌‌ဒေဂုပိုင် ယူမှား၊ ယုံမှား တရားသုံးပါးကို ပယ်နိုင်ရေ သောတာပန်အရိယာ သင်္ဃာရတနာစွာလေ့ မြတ်လှပေ၏။ ဒေသစ္စာစကားကြောင့် သတ္တဝါတိအတွက် ကောင်းကျိုးချမ်းသာ ဖြစ်လာပါစီသတည်း။

၁၅။ ကိဉ္စာပိ သော ကမ္မကရောတိ ပါပကံ၊
ကာယေန ဝါစာ ဥဒ စေတသာ ဝါ၊
အဘဗ္ဗ သော တဿ ပဋိစ္ဆဒါယ၊
အဘဗ္ဗတာ ဒိဋ္ဌပဒဿာ ဝုတ္တာ၊
ဣဒမ္ပိ သံဃေ ရတနံ ပဏီတံ။
ဧတေန သစ္စေန သုဝတ္ထိ ဟောတု။

၁၅။ ယင်း (သောတာပန်) ပုဂ္ဂိုလ်စွာ ကိုယ်နန့်ပင်ဖြစ်စီ၊ နှုတ်နန့်ပင်ဖြစ်စီ၊ စိတ်နန့်ပင်ဖြစ်စီ မကောင်းမှုကံကို ပြုစီကေလေ့ယင်းမိမိပြုရေကံကို မဖုံးလွှမ်းတော့ပြီ။ နိဗ္ဗာန်ကို မြင်ပြီးရေ (သောတာပန်)ပုဂ္ဂိုလ်ဧ့ ဖုံးလွှမ်းခြင်းမပြုရာ အဖြစ်ကို (မြတ်စွာဘုရား) ဟောတတ်၏။ သင်္ဃာ ရတနာစွာ‌လေ့ အမြတ်ဆုံးဖြစ်၏။ ဒေသစ္စာစကားကြောင့် (သတ္တဝါတိ) ချမ်းသာကက်ပါစီသတည်း။

၁၆။ ဝနပ္ပဂုမ္ဗေ ယထ ဖုဿိတဂ္ဂေ၊
ဂိမှာန မာသေ ပဌမသ္မိံ ဂိမှေ။
တထူပမံ ဓမ္မဝရံ အဒေသယိ၊
နိဗ္ဗာနဂါမိံ ပရမံ ဟိတာယ။
ဣဒမ္ပိ ဗုဒ္ဓေ ရတနံ ပဏီတံ၊
ဧတေန သစ္စေန သုဝတ္ထိ ဟောတု။

၁၆။ နွေဥတုဧ့အစဖြစ်တေ တန်ခူးလ၏ ပင်လုံးကျွတ်ပွင့်တေ တောအုပ်စွာ ကျက်သရေဟိပနာ တင့်တယ်ရေပိုင် ယင်းတောအုပ်ပိုင် ဥပမာဟိရေ နိဗ္ဗာန်ကို ရောက်စီတတ်တေ (ပရိယတ္တိ) တရားတော်မြတ်ကို (နိဗ္ဗာန်) အကျိုးငှာ ဟောတော်မူ၏။ ဘုရားဆိုရေ ဒေရတနာစွာလေ့အမြတ်ဆုံးဖြစ်၏။ ဒေသစ္စာစကားကြောင့် (သတ္တဝါတိ) ချမ်းသာကက်ပါစီသတည်း။

၁၇။ ဝရော ဝရညူ ဝရဒေါ ဝရာဟရော၊
အနုတ္တရော ဓမ္မဝရံ အဒေသယိ။
ဣဒမ္ပိ ဗုဒ္ဓေ ရတနံ ပဏီတံ။
ဧတေန သစ္စေန သုဝတ္ထိ ဟောတု။

၁၇။ မြင့်မြတ်ပြီးကေ မြင့်မြတ်ရေ နိဗ္ဗာန်ကို သိတော်မူရေ မြင့်မြတ်ရေတရားကို ပီးတတ်တေ မြင့်မြတ်သောမဂ်ကို ဆောင်တတ်တေ မိမိထက်သာသူမဟိရေ မြတ်စွာဘုရားစွာ မြင့်မြတ်ရေတရားတော်ကို ဟောကြားတော်မူပြီ၊ ဘုရားဆိုရေ ဒေရတနာစွာလေ့အမြတ်ဆုံးဖြစ်၏။ ဒေသစ္စာစကားကြောင့် (သတ္တဝါတိ) ချမ်းသာကက်ပါစီသတည်း။

၁၈။ ခီဏံ ပုရာဏံ နာဝ နတ္ထိ သမ္ဘဝံ၊
ဝိရတ္တစိတ္တာယတိကေ ဘဝသ္မိံ။
တေ ခီဏဗီဇာ အဝိရူဠိဆန္ဒာ၊
နိဗ္ဗန္တိ ဓီရာ ယထာယံ ပဒီပေါ။
ဣဒမ္ပိ သံဃေ ရတနံ ပဏီတံ၊
ဧတေန သစ္စေန သုဝတ္ထိ ဟောတု။

၁၈။ (အကြင်ရဟန္တာပုဂ္ဂိုလ်ရို့အတွက်ကား) ကံဟောင်းကုန်ပြီ ကံသစ်မရှိတော့ပြီ၊ လာလတ္တံသောဘဝမှာ တပ်မက်ခြင်းကင်းရေ စိတ်ရှိကုန်သည် ပဋိသန္ဓေမျိုးစေ့ ကုန်ပြီးသည်ဖြစ်ပနာ စည်ပင်ပြန့်ပွားရေ ဆန္ဒမရှိကုန်၊ ဆီမီးငြိမ်းရေပိုင် ပညာဟိရေ ယင်းရဟန္တာပုဂ္ဂိုလ်ရို့စွာ ခန္ဓာဇာတ်သိမ်းငြိမ်းကုန်ပြီ၊ သင်္ဃာဆိုရေ ဒေရတနာစွာလေ့အမြတ်ဆုံးဖြစ်၏။ ဒေသစ္စာစကားကြောင့် (သတ္တဝါတိ) ချမ်းသာကက်ပါစီသတည်း။

၁၉။ ယာနီဓ ဘူတာနိ သမာဂတာနိ၊
ဘုမ္မာနိ ဝါ ယာနိ ဝ အန္တ လိက္ခေ။
တထာဂတံ ဒေဝမနုဿ ပူဇိတံ၊
ဗုဒ္ဓံ နမဿာမ သုဝတ္ထိ ဟောတု။

၁၉။ မြေ၌တည်နီကက်တေ နတ်ရို့ပင်ဖြစ်စီ၊ ကောင်းကင်၌တည်နီကက်တေ နတ်ရို့ပင်ဖြစ်စီ ဒေအရပ်ကို အညီအညွတ်လာကုန်၏။ ယင်းငရို့စွာ လာခြင်းကောင်းတော်မူရေ နတ်လူရို့ပူဇော်အပ်တေ မြတ်စွာဘုရားကိုရှိခိုးပါ၏။ (သတ္တဝါတိ) ချမ်းသာကက်ပါစီကုန်သတည်း။

၂၀။ ယာနီဓ ဘူတာနိ သမာဂတာနိ၊
ဘုမ္မာနိ ဝါ ယာနိဝ အန္တ လိက္ခေ။
တထာဂတံ ဒေဝမနုဿပူဇိတံ၊
ဓမ္မံ နမဿာမ သုဝတ္ထိ ဟောတု။

၂၀။ မြေ၌တည်နီကက်တေ နတ်ရို့ပင်ဖြစ်စီ၊ ကောင်းကင်၌တည်နီကက်တေ နတ်ရို့ပင်ဖြစ်စီ ဒေအရပ်ကို အညီအညွတ်လာကုန်၏။ ယင်းငရို့စွာ ကိလေသာရို့ကိုဖျက်ဆီးတတ်ရေ နတ်လူရို့ပူဇော်အပ်တေ တရားတော်ကိုရှိခိုးပါကုန်၏။ (သတ္တဝါတိ) ချမ်းသာကက်ပါစီကုန်သတည်း။

၂၁။ ယာနီဓ ဘူတာနိ သမာဂတာနိ၊
ဘုမ္မာနိ ဝါ ယာနိ ဝ အန္တ လိက္ခေ။
တထာဂတံ ဒေဝမနုဿ ပူဇိတံ၊
သံဃံ နမဿာမ သုဝတ္ထိ ဟောတု။

၂၁။ မြေ၌တည်နီကက်တေ နတ်ရို့ပင်ဖြစ်စီ၊ ကောင်းကင်၌တည်နီကက်တေ နတ်ရို့ပင်ဖြစ်စီ ဒေအရပ်ကို အညီအညွတ်လာကုန်၏။ ယင်းငရို့စွာ မချွတ်မယွင်းကျင့်ခြင်းဟိတော်မူရေ နတ်လူတို့ပူဇော်အပ်တေ သင်္ဃာတော်ကိုရှိခိုးပါကုန်၏။ (သတ္တဝါတိ) ချမ်းသာကက်ပါစီသတည်း။

ရတနသုတ္တံ နိဋ္ဌိတံ

ရတနသုတ်ပြီးပါဗျာလ်

ရတနသုတ်ရွတ်ဖတ်ခြင်းအကျိုး

ကပ်ကြီးသုံးပါးကို ကျော်နင်းစီနိုင်ရေ။ စုန်း၊ ဆစ္ဆီ၊ ကဝေပယောဂဟူသမျှကိုနိုင်ရေ။ အကြောင်းအမျိုးမျိုးကြောင့်ဆင်းရဲဒုက္ခရောက်ရရေအခါ၊ အချုပ်ထောင်နှောင်အိမ် စစွာတိမှာ ကျရောက်နီရေအခါ အယင်လွတ်မြောက်စီနိုင်ရေ။ နတ်ကောင်းနတ်မြတ်ရို့ဧ့ စောင့်မ ကြည့်ရှုခြင်းကို ခံရဖို့ဖြစ်ပါရေ။

Category:ပရိတ်ကြီး

{{INTERWIKI|